Ons Skool Skoolfonds 2015
Skoolgeld vir 2015 is soos volg vasgestel:
Vir gesin met 1 Kind R21 900.00 R5 475.00 R2 190.00
Vir gesin met 2 Kinders R43 800.00 R10 950.00 R4 380.00
Vir gesin met 3 Kinders R65 700.00 R16 425.00 R6 570.00
JAARLIKS: Betaling moet asseblief voor of op 27 Februarie 2015 geskied. Geen korting word gebied aan betalers wat eenmalig vir die jaar betaal nie.
1ste kwartaal - voor of op 6 Februarie 2de kwartaal - voor of op 7 Mei
3de kwartaal - voor of op 7 Augustus 4de kwartaal - voor of op 7 Oktober
MAANDELIKS PER DEBIETORDER: Betalings vind in 11 gelyke paaiemente plaas, met die eerste aftrekking op 3 Januarie en die laaste aftrekking op 1 November. Graad 8 (2015) ouers se eerste aftrekking is eers op 1 Februarie 2015 daarom sal dit in 10 aftrekkings geskied. Ouers wat van die debietorderstelsel gebruik wil maak, kan die verbintenisvorm by die administratiewe beampte (debiteure), mevrou Van der Merwe, kry. Bestaande debietorder-ooreenkomste word outomaties voortgesit. Indien u bankbesonderhede verander of u nie met debietorder-aftrekkings wil voortgaan nie, moet bogenoemde administratiewe beampte so spoedig moontlik skriftelik daarvan in kennis gestel word. Indien debietorder-aftrekkings twee keer onsuksesvol is, sal dit ongelukkig as metode van betaling geskrap word.
Die beheerliggaam gaan van die veronderstelling uit dat skoolgeld vooruit betaalbaar is. Rekeninge word maandeliks/kwartaalliks (afhangend van u betaalwyse) uitgestuur. Indien rekeninge na 'n maand nie vereffen is nie, word 'n aanmaningsbrief vanaf die skool uitgestuur. Indien 'n rekening op kwartaaleinde nog nie vereffen is nie, en die ouer nie bevredigende skriftelike reëlings met die skool se Finansiële Bestuurder getref het nie, sal die uitstaande rekening ongelukkig sonder verdere kennisgewing aan 'n invorderingsprokureur oorhandig word.
Regulasies maak dit vir ouers/voogde moontlik om op grond van werklike behoeftigheid aansoek om vrystelling of gedeeltelike vrystelling van die betaling van skoolgeld te doen. Hierdie aansoekvorms is ook by die administratiewe beampte (debiteure) beskikbaar. Voltooide aansoekvorms vir vrystelling van skoolgeld moet voor of op 13 Februarie 2015 by bogenoemde persoon ingehandig word. Afsprake sal met aansoekers gereël word ná inhandiging van aansoekvorms.